open-index/open-wikipedia-markdown huggingface dataset:
Клер

**Клер**  *κλήρος* *клерос*;  *clerus*  — *доля, нагода, лос*; (синоним: духовенство)— сполочна назва на означѣня вшиткых христианскых священикох, клерикох (диаконох, презбитерох и епископох), на роздѣл од церковнослужительох низшого ранга (поддиакон, читалник, прислужник и т. п.), котры не потребують высвячѣня.

**Клерик** е член клера, священик, духовный. Од добы императора Св. Конштантина I. клерикам Христианской Церкви придѣляють ся розличны привилегии.
 
## Жерела и одказы
* Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект (), Гаудеамус (), 2008. — 1520 с. 
* Прот. Владислав Цыпин: Духовенство. //Православная энциклопедия.

## Референции

Катеґорія:Реліґія
Катеґорія:Духовенство
VIII. стороча

Завершаючый 800 рок сього стороча — переступный подля грегорианского календаря.

В зачатку стороча Арабы обсадили цѣлый сѣверный берег Африкы и Пиренейскый полуостров.

## Вызнамны подѣи
* 795 25. децембра умер Папа Гадриан I., еден з найдовше бывшых на престолѣ (од року 772).

## Жерела и одказы
* **Хронология**:

## Референции
XI. стороча

В том сторочу зачав ся упадок Византской империи.

## Вызнамны подѣи
* 25. децембра 1000 / 1. януара 1001 быв корунованый первый мадярскый король Штефан I. Мадярскый.

## Вынаходы и новоты

## Жерела и одказы

## Референции
Адопціонизм

**Адопціонизм** - у христолôгії теорія, согласно з якôв Ісус Христос ги чулувік быв ни настоящым, а усиновленым Сыном Божым под час хрещеня Йоаном Хрестительом.
Шаурма

**Шаурма** є близьковосточноє їденя арабского  походжіея из піты авать лавашу, наповненоє рубаным смаженым мнясом (баранина, марженина, пулячина авадь курятина; в Европі подаколи также свинина) из додаванням приправ, соусув и салатув из свіжої зеленины. Їст ся без хоснованя чибря, такой руками.

## Референції

Катеґорія:Їдла
Хінкалі

**Хінкалі** () — ґрузинськоє блюдо подобноє до вареникўв тай пилиминів, єден из разновидўв кулінарных вирôбўв из вареного кіста из начинкôв из мнясного фаршу. Головноє, што выдрізнят выд другых блюд такого виду — ото тонкоє кісто тай бульйон у середині. Номінально істи хінкалі треба руками, убы ни прўткати вилкôв кісто и ни втратити бульйон.

Катеґорія:Їдла
Хаш

**Хаш** (арм. խաշ, груз. ხაში) — рідкоє горячоє блюдо, разновидность супӯв. Єдно из майдавных блюд, якоє было шыреноє по всёму Кавказу и Закавказзю, , мала ритуалный характер. спершу исе было ідіня для ковдушӯв.

## Ігрідієнты

* Яловичі лабы 
* Жулудок
* Часнок
* Зилінь

Катеґорія:Їдла
Адаптація

В біолоґії має **адаптáція** три близкы значіня. По перше, є то дінамічный еволучный процес природного выберу, котрый приспособлює орґанізмы їх до жывотной околіцї і звышує їх еволучну способность. По друге, є то стан, котрый популація досягла почас того процесу. По третє, є то фенотіпова властность або адаптачна властность з функчнов ролї в каждім єднотливім орґанізмі, котра ся утримала а вывинула посередництвом природного выберу.

Катеґорія:Біолоґія
Алогы

**Алогы** — християнська секта, котра существолала у II стуліттьови у Малўй Азії тай у Римови. Секта щитала Ісуса обычным чулувіком, туму ни вызнавала Євангелія выд Іоана, де Ісус называв ся Сыном Божым у наслідок свôї духовнôй досконалости.

Катеґорія:Хрістіанство
Катеґорія:2. стороча
Харчо

**Харчо́** () — національноє ґрузинськоє блюдо, суп з яловичины из рішкашôв и волôськыми ôріхами на спіцяльнўй кислўй оснôві — тклапі. Друга назва харчо грузинськôв бисідôв "дзерохис хорци харшот" означат  яловичўй суп.

Катеґорія:Їдла
Шашлык

**Шашлы́к** (, , , , ) — мнясо, смаженоє на деревному углёви, из баранины, єдно из майстарых блюд світа.

Окрем баранины, шашлык роблять из свинины, телятины, курятины, рыбы и другых.

Катеґорія:Їдла
Лобіо

**Ло́біо** ( — пасуля) — блюдо ґрузинськôй, азербайджанськôй и армянськôй кухонь из стручкўв зеленôй пасулі, а также из выдваренôй червенôй пасулі из зилинню тай/авать зернами гранату. Подає ся из лавашом авать ґôмі.

Катеґорія:Їдла
Чанахі

**Чана́хі** (груз. ჩანახი) — блюдо грузинськôй кухні, што складат ся из тушкованой баранины из ôвочами и подає ся у глиняному горнятку. Традиціональный  набор ôвочўв для блюда— булі, парадичкы, баклажаны и цибуля, складині в горнятко шарами; кôлічество ôвочўв за масôв дôрівнює кўлькости и мняса.

Катеґорія:Їдла
Катык

Катеґорія:їдла
**Каты́к** (, , , , , , , , , ) — кисломолочный напиток, поширеный у кухнях народўв Близького и Сериднього Востôку.

## Референції
Лобіані

Катеґорія:їдла
**Лобіані** () — традиціональні ґрузинські колачі из начинкôв из варенôй пасулі. Варіантом сього колача є *рачулі лобіані* ( — «рачинськый лобіані»), у якôму кроме пасулі є и бекон.
Чихіртма

Катеґорія:їдла
**Чихіртма** (груз. ჩიხირთმა) — блюдо грузинськôй кухні. Густый курячый суп из двома заправками — яєчнôв тай мучанôв. Рôблят на курячôму бульйôні, рідко — яловичôму. Характеризує ся пôвным отсуствійом овощнôй гущі.
Дисидент (политика)

**Дисиде́нт** од  *dissidens „*несогласный“&nbsp;— особа, котра ся усилуе змѣнити екзистуючу сполоченску, политичну, културну систему або погляды. Понеже дисиденты огрожують установлены порядкы, часто терплять перзекуции и векзатуры од владных органох.

## Политичны дисиденты
Хоть понятя дисидентства може ся дотыкати вецерох сфер, найчастѣйше односить ся ку политичным дисидентам. Политичны дисиденты не суть в опозиции лем ку дакотрым политичным лидерам, або групам; им радше иде о радикалну змѣну политичной системы в цѣлому. Найвеце суть познаты политичны дисиденты в державах з авторитарной системов влады. Зокрема, тото понятя поуживало ся ку отвореным опонентам комунистичных влад. Познатыма примѣрами такых дисидентох были Андрей Сахаров и Александр Солженицын в СССР, Вацлав Гавел в Чехословакии и Лех Валенса в Польщи.

Репресивный апарат державы рѣдко ся поуживав на пряме знищѣня дисидентох. Акцент ся давав на правове преслѣдованя, моралный, психологичный тиск, дискредитацию особы и подобне. Была тыж хоснована практика репресивной медицины&nbsp;— примусового лѣчѣня дисидентох у психиатричных болницях. Поступы дисидентох тым способом перевела влада з политичного, статусу до медицинской проблемы — было то означоване як прояв хвороты, ненормалности.

## Жерела и одказы
* Лісничук О.: Дисидентство. //Політична енциклопедія. Ред. Левенець Ю. и др. Київ: Парламентське видавництво, 2011. — 808 с.  Сс. 216-217.
* Dissidents. //Encyclopedia.com

## Референции

Катеґорія:Політіка
Катеґорія:Латинскы слова и фразы
Сполоченство

**Сполоченство**,  *societas* *социум, социалне* — в традичном розумѣню — исторично склавша ся односно независима самостачна совокупность людей, жиючых на окресленой територии, котры суть объединены системов взаимных односин тай инштитуций, интересох и културы, котрыма ся одличують од иншых людей.

Понятя *сполоченство* поуживать ся еще в иншых, узшых  и конкретнѣйшых вызнамах, напримѣр: 
* подля типу социалной выробной системы (феодалне або капиталистичне сполоченство); 
* подля територии: канадске або америцке  сполоченство;
* подля етничного походжѣня: моноетничне або полиетничне сполоченство.

## Сполоченство и громада
Подобне до сполоченства (society, Gesellschaft) е понятя *громада*, *комунита* (community, Gemeinschaft). Зачаточно ся поважовало, же суть то меншы групы людей, котры можуть контактовати прямо, «тварь ку твари», напримѣр, обывателе едного села. Але в сучасности при револучном розвою масовых средств комуникации то понятя може загортати людей з цѣлого свѣта, напримѣр: громада в социалной сѣти.
 
## Сполоченство и штат
В зачатках социалных наук, напримѣр у Платона, понятя *сполоченства* было тотожне з понятьом *[[штат]]у*.

В сучасности тоты понятя ся дефинитивно роздѣляють. *[[Штат]]* е политична формация, котра ся усилуе о зысканя, поужытя и оборону влады. Напротив, *сполоченство* суть розличны културны и традичны формы социалной активности, котры створюють взаимну зависимость меджи членами сполоченства. На означѣня *сполоченства* як протикладу штатови поуживать ся понятя *[[цивилне сполоченство]]*. Цивилне сполоченство складать ся з нештатных инштитуций, котры обороняють интересы каждого окремого члена *сполоченства* перед *[[штат]]ом*. Поважуе ся, же ефективне *[[цивилне сполоченство]]* е знаком процвѣтаючого *сполоченства*.

## Жерела и одказы
* Андрущенко В.: Суспільство. //Політична енциклопедія. Ред. Левенець Ю. и др. Київ: Парламентське видавництво, 2011. — 808 с.  Сс. 700-702. 
* Давыдов Ю. Н.: Общество. //Новая философская энциклопедия. Институт философии РАН. — М.: Мысль, 2010. Том 3. 692 с. —   Сс. 132-135.
* Society. //Encyclopedia.com
* Общество. //БСЭ: Большая Советская Энциклопедия

## Референции

Катеґорія:Сполоченство
Дисидент

**Дисидент** може быти:
* В политицѣ — особа котра не сугласить з пануючов идеологиев
* В религии — вѣрник, котрый не належить ку державной Церкви
Дисидент (религия)

**Дисидент**, од  *dissidens несогласный* — в религийных односинах в тых державах, де державнов религиев е католицизм або протестантство, вѣруючы христиане, котры не додержують ся пануючого вѣросповѣданя.

В Польщи в урядных документах первый раз упоминать ся тото понятя в року 1537, ку дисидентам односили тых, што не належали ку Римокатолицкой Церкви, але з вынятком арианох, менонитох, квакерох и анабаптистох. Религийны права дисидентох были окреслены шпециалным законом. Православны належали ку дисидентам, але по Брестской унии (1596) достали нову шпециалну назву дизуниты, хоть захованы им зостали вшиткы права и ограничѣня, належны дисидентам.

В Англии дисиденты мали шпециалну назву: дисентеры. Были то вшиткы протестанты 16.–19. стороча, котры стояли в опозиции ку англиканству, в тому числѣ католици.  

## См. тыж
* Дизуниты
* Дисентеры

## Жерела и одказы
* Podręczna Encyklopedia Kościelna (opracowana pod kierunkiem ks: ks Stan. Galla, Jana Niedzielskiego, Henr. Przczdzłeckiego, Ant. Szlagowskiego, Ant. Tauera i redaktora ks Zygm. Chelmlcklego). Tt. 1-44.  Wydawnictwo biblioteki dzieł chrześcijańskich.  Warszawa, 1904-1914. 
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 
* Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект (), Гаудеамус (), 2008. — 1520 с. 

## Референции

Катеґорія:Религийны штудии
Дисентеры

**Дисентеры**, од  *dissenter одпадлик* — в широком змыслѣ — члены христианских общин, стоячых за свою независимость од державной Церкви; в узком змыслѣ — протестанты Англии 16.–19. стороча, стоявшы в опозиции ку англиканству, презбитериане, конгрегационалисты, баптисты, а тыж квакеры и представителе иншых общин, котры не суть строго протестантскими.

В Шкоции, де, напротив, презбитериане суть в переважном числѣ, диссентерами называють вѣрникох англиканской Церкви.

## Познаты дисентеры
* Даниел Дефо
* Джозеф Пристли

## Жерела и одказы
* Podręczna Encyklopedia Kościelna (opracowana pod kierunkiem ks: ks Stan. Galla, Jana Niedzielskiego, Henr. Przczdzłeckiego, Ant. Szlagowskiego, Ant. Tauera i redaktora ks Zygm. Chelmlcklego). Tt. 1-44.  Wydawnictwo biblioteki dzieł chrześcijańskich.  Warszawa, 1904-1914. 
* Энциклопедия религий / Под ред. А.П. Забияко, А.Н. Красникова, Е.С. Элбакян. — М.: Академический Проект (), Гаудеамус (), 2008. — 1520 с. 

## Референции

Катеґорія:Религийны штудии
Катеґорія:Протестантство
Дизуниты

**Дизуниты** — так  в Польщи од 16. стороча называли вѣрникох Православной Церквы, котры не приступили к унии з Римом, подписаной в Бресту Литовском в року 1596.

**Дизунита**, **дизунитка** — кедь говориме о едной особѣ.

## История
Од року 1573 были они заличованы до дисидентох, але и позднѣйше, хоть и достали они окрему назву, права и привилегии, як тыж и ограничѣня, котры ся односять до дисидентох, односили ся и до дизунитох. История дизунитох заслужуе окремой увагы, понеже они вели уставичну войну з униатами, з доводу чого были выданы многы сеймовы уставы:
* 1607 — Сейм ухвалив конштитуцию про дизунитох, подану князьом Конштантином Острожскым
* 1609 — понеже незгоды меджи униатами и дизунитами не уставали, Сейм установив кару 10&nbsp;000&nbsp;злоты за причинѣня шкоды, а окрем того росказав, «обы тоты, што прияли унию, тых, котры не прияли, не понагляли, напротив, жебы во владыцтвах, монастырях и церквах и добрах духовных в покою их зоставили и терпѣли священикох и монахох схизматикох обок униатох» 
* 1632 — на конвокацийном Сеймѣ были дизунитам удѣлены обширны привилегии (15 пунктох), в тому числѣ каждый мог вольно перейти до унии, або наспак вернути ся до дизунитох, митрополит дизунитох Петро Могила став ся членом Сейма; Папа Урбан III. протестовав, але рекомендовав свому нунцию не противити ся тому плану
* 1635 — краль Владислав IV. потвердив привилегии, пак и его наступник Ян Казимир, але незгоды не устали
* 1658 — Гадячска угода «на вѣчны часы» утвердила нерушены права дизунитох, увольнила их священикох од панщины
* 1676 — Сейм под каров смерти и утраты маетку заборонив выходити за турецку границю, а так упадать юрисдикция цариградского патриарха и переносить ся до Киева 
* 1720 — краль Август II. на налѣганя царя Петра I. Великого створюе и давать Могильовску епархию под юрисдикцию Киева, одтеперь российскы императоры принимають скаргы дизунитох и домогають ся про них новых векшых слобод
* 1775 — цариця Катарина II. Велика дозвалять ограничити слободы дизунитох; дизуниты, котры на землях польскых мали тыж назву *греко-восточны*, на российскых землях достають назву *греко-российскы*
* 1791 — постановлено, же сынове дизунитскых священикох наслѣдують шляхетство або мѣщанство, а кедь походять з панщарьох, зостають вольны. 
* 1837 — дизуниты переменованы на православных

## См. тыж
* Дисентеры
* Дисидент (религия)

## Жерела и одказы
* Podręczna Encyklopedia Kościelna (opracowana pod kierunkiem ks: ks Stan. Galla, Jana Niedzielskiego, Henr. Przczdzłeckiego, Ant. Szlagowskiego, Ant. Tauera i redaktora ks Zygm. Chelmlcklego). Tt. 1-44.  Wydawnictwo biblioteki dzieł chrześcijańskich.  Warszawa, 1904-1914. 
* Дизуниты. //SJP - Słownik języka polskiego 

## Референции

Катеґорія:Религийны штудии
Катеґорія:Православие
Синоним

**Синонимы** од  *συνωνυμος ровноменный* — слова, розличны подля звуковой формы, але тотожны або близкы подля вызнаму, хоснованы про розличованя тых ци иншых змысловых або штиловых одтѣнкох, напримѣр: *путь* и *дорога*.

Так званы повны, або точны синонимы трафлють ся рѣдко, напримѣр меджи терминами, напр.: орфография — правопис. Обычайно, кедь добрѣ ся вдумаеме во выразы, котры на первый погляд видять ся нам абсолутно ровнозначныма, мож увидѣти, же они не зовсѣм тотожны. Напримѣр, пригварька од М. Лучкая, котра мала бы указати саму идею розличных способох повѣсти тото саме: Што камѣньом у голову, што головов у камѣнь. Поправдѣ, едно и друге — не зовсѣм тото саме.

## Виды синонимох
Мож выдѣлити три виды синонимох:
# Синонимы понятийны (идеографичны), одличуючы ся передо вшиткым лексичным значѣньом, напр. розличнов мѣров властности (великый — гигантичный), розличным припадом хоснованя [плащ - дождьовик) и т.п. 
# Синонимы штиловы (функчны), одличуючы ся сферох хоснованя, их поужитьом в тых ци иншых штилах литературного языка, в наслѣдку чого суть в протикладѣ синонимы-поетизмы и синонимы-прозаизмы, литературны и просторечны слова; серед функчных синонимох мож выдѣлити диалектизмы, архаизмы и варваризмы.  
# Синонимы емочно-оцѣночны, выражаючы, в протикладѣ ку невтралным синонимам, отворене одношѣня говорячого ку особѣ, предмету, яву: мати — мамка — мамочка (ласк.).  

## Жерела и одказы
* Жеребило Т. В.: Словарь лингвистических терминов. Изд. 5-е. — Назрань: изд. ООО «Пилигрим», 2010. — 486 с. 
* Синономия. //Энциклопедия Кругосвет.

## Референции

Катеґорія:Лексикология
Польска ликвидачна комисия

**Польска ликвидачна комисия Галичины и Тѣшинской Шлезии** (ПЛК) — дочасный орган польской влады в роках 1918-1919 на указаных териториях, котрого задачов было утриманя безпечности и покою, ликвидация державно-правных односин, вяжучых територии з Австрийсков монархиев до часу сформованя сталой системы державной влады. 

## История
28. октобра 1918 в Краковѣ зобрали ся послы австрийского Сойма од Галичины. Они в имени австрийского парламента сформовали Польску ликвидачну комисию (ПЛК), котра выслала ознамлѣня органам австрийской влады, жебы ся готовили передати владу. В чолѣ ПЛК стояв Витолд Витос. Од боку Регентской рады Польского кральовства быв установленый Генералный комисар польской влады в дѣлах Галичины и Тѣшинской Шлезии в особѣ князя Витолда Чарториского, але ПЛК не хотѣла ся ему подрядити. З иншого боку Украинской народной рады делегация рады на засѣданю 30. октобра 1918 осудила дѣи ПЛК, якы "нарушають суверенны дѣла Украинской Державы, створеной вольов украинского народа зо всѣх украинскых земель Австро-Мадярщины". Делегация закликала державны инштитуции и мѣстны органы влады бойкотовати росказы ПЛК.

И украинскы и польскы представителѣ еден перед другым ставили ся ку Губернатору Галичины Карлу фон Гуйну (Huyn), з жаданьом, обы им передав владу. Але Губернатор Гуйн чекав на росказ од Вѣдня. ПЛК дала знати, же прийде до Львова 1. новембра 1918, ей план быв, жебы в каждом городѣ высокый польскый урядник зачав з вымѣнов австро-мадярскых знакох и надписох на польскы. Украинска народна рада видѣла, же грозить польскый путч и рѣшила сама взяти владу.

В серединѣ новембра 1918 ПЛК подпорядковала ся новоствореной во Варшавѣ польской владѣ и зо своима збройныма силами войовала против ЗУЛР. В зачатку рока 1919 ПЛК была ликвидована. 

## Жерела и одказы
* Christopher Mick (2016). Lemberg, Lwow, and Lviv 1914-1947: Violence and Ethnicity in a Contested City. Purdue University Press. p. 143.  <small>''Доступно онлайн''</small>
* Кубійович В.: Польська Комісія Ліквідаційна. //Енциклопедія українознавства. Гол. ред. В. Кубійович. Париж - Ню Йорк: Молоде життя, 1970. Том 6, сс. 2232-2233.
* Литвин М. Р.: Польська ліквідаційна комісія. //Енциклопедія історії України в 10 т. / гл. ред: Смолій В. А.; Інститут історії України НАН України. — К.: Наукова думка, 2011. — Т. 8 : Па — Прик. — С. 379. —  <small>''Доступно онлайн''</small> 

## Референции

Катеґорія:История Украины
Катеґорія:История Польщи
Сполоченство (чеперушка)

**Сполоченство** може означовати:
* в традичном, общом вызнамѣ — обывательство державы, социум, (society, Gesellschaft)
* з погляду историчной добы вывоя людства
** примитивне сполоченство
** индустриалне сполоченство
** постиндустриалне сполоченство 
* з погляду социологии
** высше сполоченство
** цивилне сполоченство
Цивилне сполоченство

**Цивилне сполоченство** в сучасном розумѣню — означать комплекс односин во сферѣ економикы, културы и др., котры ся розвивають в рамках демократичного сполоченства ***независимо, автономно од [[Держава|державы]]***. Цивилне сполоченство *контролуе* не лем владу державы, але и богатство державы, при партнерскых односинах меджи сполоченством, державов и бизнесом.

## История
Понятя *цивилне сполоченство* исторично мало розличный вызнам: 
* Аристотел называв *цивилным сполоченством* здружѣня слободных и ровноправных гражданох, звязаных меджи собов установленов формов политичной организации (держава-полис). 
* В 17. — 18. сторочах *цивилне сполоченство* ставило ся до протикладу абсолутистско-феодалной державѣ. 
* У Карла Маркса *цивилне сполоченство* — синоним буржоазного сполоченства.

## Сучасна дефиниция
Понятя *цивилне сполоченство* стало ся модным в 1980-х роках и одтогды добыло заслѣплюючу популарность, але чим веце оно ся поуживать, тым мглавѣйшым  и многозначнѣйшым ставать ся его вызнам. Кедь хочеме то вшитко згорнути в интуитивне просте означѣня, та можеме повѣсти, же *цивилне сполоченство* е синонимом «доброго сполоченства» (Good Society). 

При доспѣлом *цивилном сполоченствѣ* держава не лем выгнана из приватного живота, економикы, духовного живота, а еще поставлена сполоченством под контролу. Западны социалны теории не мають объективны критерии, з помочов котрых мож окреслити «добре сполоченство», суть лем емпиричны черты.
Good Society — то не реалность, а лем теоретичный инструмент анализы досягнуть сполоченства в социалной сферѣ и их концептуализации через емпиричны генерализации. Ку неодлучителным чертам належать: слобода и права чоловѣка, не лем негативна слобода од примуса, зависимости, но и позитивна слобода самореализации, реализации своих планох, приступности минимума социалных и природных благ; наявность социалного порядка. Такым порядком диспонуе *цивилне сполоченство*. Тот класичный термин  филозофии, политологии и социологии до 1960-х рокох означав сполоченство, котре способне поставити под контролу державу.

В 1960-х ку чертам *цивилного сполоченства* додала ся способность поставити под контролу не лем державу, але и богатства. Зачаткы того были уже в антимонополном законодарствѣ Вудро Вилсона, але аж теперь то стало ся органичнов частьов концепции *цивилного сполоченства*. Така контрола реализуе ся через адвокатску службу сполкох конзументох, суды про спотребительскы дѣла и др. 

## Жерела и одказы
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 
* Федотова В. Г.: Гражданское общество. //Новая философская энциклопедия: В 4т. /Ин-т философии РАН. Научно-ред. совет: предс. В. С. Степин. — М: Мысль, 2010. Т. 1. — 744 с.   Сс. 549-550.
* Civil Society. //Encyclopedia.com

## Референции

Катеґорія:Сполоченство
Катеґорія:Політіка
Катеґорія:Социология
Галицка совѣтска социалистична република

**Галицка cоциалистична совѣтска република (ГССР)** () — куртожиюча державна формация, выголошена 15. юла 1920 *Галицкым револучным комитетом (Галревком)* на части територии Галичины, добытой Червенов армадов в часѣ  польско-совѣтской войны (1920).
ГССР заникла 21. септембра 1920 з одводом Червеной армады. 

## Територия
Териториално ГССР загортала Бережанскый, Борщаговскый, Бродовскый, Бучачскый, Гусятинскый, Залѣщицкый, Збаражскый, Зборовскый, Золочовскый, Подгаецкый, Рогатинскый, Скалскый, Теребовлянскый, Сокальскый, Тернопольскый, Чортковскый и, часточно, Бобрскый, Камянко-Струмиловскый, Перемышлянскый, Радеховскый повѣты  на територии нынѣшных Тернопольской и Львовской областей. 

## Органы влады
Высшым органом влады републикы быв *Галревком*. Ему ся подпорядковали сельскы, мѣстечковы, повѣтовы ревкомы. *Галревком* сѣдлив в Тарнополю. На чолѣ *Галревкома* став Володимир Затонскый. Официалныма языками были польскый, украинскый, идиш. В дѣловодствѣ, вшак, Затонскый хосновав лем русскый язык.

*Галревком* быв сформованый 8. юла 1920 в Киевѣ. По приходѣ Червеной армады в Галичину, перейшов до Тарнополя (1. августа), а при контранаступѣ польского войска и одходѣ Червеной армады лишив Тернополь. 

## Политика влады
Политика влады была цѣлком координована з РСФСР. 15. юла 1920 Галревком выдав декларацию *До працуючых цѣлого свѣту, до влад социалистичных совѣтскых републик и влад всѣх капиталистичных держав*, 1. августа 1920 декрет *О заведжѣню совѣтской влады в Галичинѣ*. Далшыма декретами было ликвидоване приватне властництво на выробны средства, национализованы церковны маеткы и земля, а тыж организована надзвычайна комисия про бой з контрареволуциев.

Влада привезла з Киева банковкы з тризубом и вымѣньовала из за шпекулативным курзом, практиковала реквизиции и контингенты «на потребы Червеной армады», чим зыскала собѣ ненависть од обывательства.

## Жерела и одказы
* Мартинов А. Ю.: Галицький революційний комітет 1920 (Галревком) // Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. — К.: Наукова думка, 2004. — Т. 2 : Г — Д. — Сс. 32-33. —  ''<small>Доступно онлайн</small>''
* Сливка Ю. Ю.: Галицька Соціалістична Радянська Республіка 1920 // Енциклопедія історії України : у 10 т. / редкол.: В. А. Смолій (голова) та ін. ; Інститут історії України НАН України. — К.: Наукова думка, 2004. — Т. 2 : Г — Д. — С. 29. —  ''<small>Доступно онлайн</small>''
* Камеристов Р.: 68 дней ГССР. Как Ленин с большевиками в Галичину хаживал. //Интернет-журнал «Фокус»
* Підкова І. І., Шуст Р. М.: Довідник з історії України (онлайн)
## Референции

Катеґорія:История Украины
Катеґорія:История Польщи
Катеґорія:Бывшы штаты
Катеґорія:Штаты і теріторії, котры основаны 1920
Катеґорія:Штаты і теріторії, котры заникли 1920
Боржава

**Боржава** може быти:
* Боржава — рѣка, приток Тисы
* Боржава — село и желѣзнична штация около Берегова
* Полонина Боржава — горске пасмо Восточных Карпат
Полонина Боржава

**Полони́на Боржа́ва** — горске пасмо в Полонинскых горах восточных Карпат, меджи рѣками Латорицьов и Рѣков в  Закарпатской области Украины. 

Довжка пасма над 50 км, ширина — 4-10 км, найвысша точка — 1681 м (гора Стой). Южны убочи ланкасты, выдовжены и силно почленены, сѣверны — остро спадисты. Зо сѣвера полонину лемуе долина рѣкы Репинкы. На востоку Боржавску полонину продовжать полонина Кук, ку котрой односять и гребѣнь Паленый Грун. Полонина Боржава — найдовжа полонина в Полонинскых горах. 

## Туристика и рекреация
Полонина Боржава належить ку найпопуларнѣйшым туристичным объектам. Найвыгоднѣйше выходиско — Воловець, де ходить желѣзниця, автобус, суть готелы, меджинародный лыжарскый центер з майже сторочнов историев. Од року 2009 чешскы туристы обновлюють традицию значкованя туристичных трас на полонинѣ  и в ей околици.

## Жерела и одказы
* Brandos, Otakar. Polonina Boržava. <small>''Доступно з архиву''</small>
* Достал, Ярослав. Підкарпатська Русь (Закарпаття періоду Чехословацької республіки: 1919–1938). Ужгород, «Карпати», 2014. 
* Ковальчук І. П.: Боржава — гірський масив. //Географічна енциклопедія України: В 3-х т. Редкол.: О. М. Маринич (відп. ред.) та ін.— К. «Українська енциклопедія» ім. М. П. Бажана, 1989—1993. Т. 1: А—Ж.— 416 с:  С. 117. 
* Ковальчук І. П. Боржава — гірський масив // Енциклопедія сучасної України / Нац. акад. наук України, Наук. т-во ім. Шевченка, Координац. бюро енциклопедії сучасної України НАН України. — Редкол. І. М. Дзюба (співголова), А. І. Жуковський (співголова) (та ін.). — К. : [б. в.], 2004. — Т. 3: Біо — Бя. — 696 с. — 10000 прим. —  С. 288.

## Референции


Vihorlat (v zime) 040.jpg|Боржава з Вигорлата (90 км)
Polonina Borzha range (02).jpg|Великый Верх
Pereval Pryslip.jpg|Просмык Прислоп
Kuk Borzhava.jpg|Верх Кук

Катеґорія:Верхы и горскы пасма
Катеґорія:Верхы и горскы пасма Украины
Катеґорія:Верхы и горскы пасма Закарпатской области
Рѣка (приток Тисы)

**Рѣ́ка** — рѣка в Межгорском и Хустском районѣ Закарпатской области Украины, правый приток Тисы. Вливать ся в Тису на 849-м км од ей устя. 

## Ток рѣкы
Довжка току 92 км, водозборна плоха 1240 км2, Середний проток в устю 37,4 м3/сек. Ширина долины рѣкы 40-500 м, в нижньом току — до 4-5 км. Ширина рѣкы 20-50 м, найвекша — 100 м, при повенях ширина — до 100 м, в нижньом току около Липчѣ — 500 м.

## Господарскый вызнам
Вода служить на водозастачаня. На рѣцѣ находить ся Теребле-Рѣцка гидроелектрарня, векшы населены пункты Хуст, Межгорье.

## Притокы Рѣкы
Найвекшы (довжкы над 15 км) притокы суть

## Жерела и одказы
* Кирилюк М. І.: Ріка. //Географічна енциклопедія України: В 3-х т. Редкол.: О. М. Маринич (відп. ред.) та ін.— К. «Українська енциклопедія» ім. М. П. Бажана, 1989—1993. Т. 3: П—Я.— 480 с.  С. 135.
* УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 3. 
* Швець Г.І., Дрозд Н.І., Левченко С.П. Каталог річок України. Видавництво АН УРСР. Київ, 1957.

## Референции

Катеґорія:Рікы Україны
Катеґорія:Рікы подля алфавиту
Катеґорія:Рікы Европы
Збруч

**Збруч** — рѣка на западѣ Украины, на граници Тернопольской и Хмелницкой областей, лѣвый приток Днѣстра. 

## Ток рѣкы
Вливать ся в Днѣстер на 845-м километрѣ од его устя. Середний проток в устю — 7,9&nbsp;м3/сек.Довжка току 244 км, водозборна плоха 3395 км2.

## Господарскый вызнам
На Збручу суть невеликы водны електрарнѣ, вода рѣкы служить на техничне водозастачаня и земледѣлске заводньованя. Рѣка давать можность лова рыб и рекреации, на берегах находить ся природный резерват *Медоборы*.

## Притокы Збруча
Найвекшы (довжкы над 20 км) притокы суть

## История
По Збручу ишла исторична границя:
* 1772-1793 меджи Польщов и Австриев
* 1793-1809 меджи Австриев и Россиев
* 1815-1917 меджи Австриев и Россиев
* 1921-1939 меджи Польщов и УССР

## Жерела и одказы
* Ковальчук І. П. Збруч. //Енциклопедія сучасної України : у 30 т. / ред. кол. І. М. Дзюба [та ін.] ; НАН України, НТШ, Координаційне бюро енциклопедії сучасної України НАН України. — К., 2003­–2016. —  <small>''Доступно онлайн''</small>
* Мнацаканова Л. С.: Збруч. //Географічна енциклопедія України: В 3-х т. Редкол.: О. М. Маринич (відп. ред.) та ін.— К. «Українська енциклопедія» ім. М. П. Бажана, 1989—1993. Т. 2: О-З. — 480 с.:  Сс. 40-41.
* УСЭС: Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 1.  
* Швець Г.І., Дрозд Н.І., Левченко С.П. Каталог річок України. Видавництво АН УРСР. Київ, 1957.
* Збруч. //Большая Советская Энциклопедия онлайн 

## Референции

Катеґорія:Рікы Україны
Катеґорія:Рікы Европы
Катеґорія:Рікы подля алфавиту
Рѣка (приток Сана)

**Рѣка** — рѣка в Турковском районѣ Львовской области Украины, правый приток Сана. 

## Ток рѣкы
Выток находить ся о 2 км на юг од села Шандровець. Довжка току 18 км, водозборна плоха 38,2 км2, схыл 11 ‰. Вливать ся в Сан на 398-м км од его устя. Рѣка тече в приграничной зонѣ, а устя находить ся на польско-украинской граници, около 4 км на запад од села Боберка.

## Господарскый вызнам
Рѣка тече на територии регионалного ландшафтного парку «Надсанскый».

## Жерела и одказы
* Швець Г.І., Дрозд Н.І., Левченко С.П. Каталог річок України. Видавництво АН УРСР. Київ, 1957.

## Референции

Катеґорія:Рікы Україны
Катеґорія:Рікы подля алфавиту
Катеґорія:Рікы Европы
Рѣка (чеперушка)

**Рѣка** може означати:
* Рѣка — природный водный ток односно векшой довжкы и розлогы водозбора. 
* Рѣка — рѣка во Львовской области, приток Сана
* Рѣка — рѣка в Закарпатской области, приток Тисы
Висла

**Висла**,  *Wisła*,  *Vistula* — найвекша рѣка Польщи и найдовжа зо вшиткых рѣк, впадаючых до Балтику.

## Ток рѣкы
Довжка току 1047 км, плоха водозбору 198,5 тыс. км2. Головны
притокы: Сан, Пилиця, Нарев. Рѣка сплавна в нижном и середном току, споена притоками и каналами з Днѣпром, Одров, Нѣманом. Найвекшы населены локалиты на Вислѣ — Краков, Варшава, Плоцк, Торунь, в устю — Гданьск.

## История
В року 1864 Австрия и Россия завязали договор о едночасной регулации Вислы, на одсѣку 187 км, де она была пограничнов рѣков. Ку тому влада Австрии на своей територии урегуловала Днѣстер аж до российской границѣ при Окопах, понеже по урегулованю Сана и Вислы и выставбѣ канала Сан-Днѣстер (64 км), отворив бы ся сплавный путь довжкы над 1170 км од Вислы аж до Чорного моря. В року 1870 быв меджинароднов комисиев з представительох Австрии, Пруссии и России ухваленый проект робот, але не быв реализованый, бо придѣлены на то финанции стачили лем на мѣстну регулацию.

## Жерела и одказы
* Słownik geograficzny Królestwa Polskiego i innych krajów słowiańskich, Warszawa : nakł. Filipa Sulimierskiego i Władysława Walewskiego, 1880-1914. Toм XIII, сс.577-601. <small>''Доступне онлайн''</small>
* Трёшников А.Ф. Географический энциклопедический словарь: Географические названия. /Гл. ред. А. Ф. Трёшников. — 2-е изд., доп. — М.: Сов. энциклопедия, 1989.— 592 с. 

## Референции

Катеґорія:Рікы подля алфавиту
Катеґорія:Рікы Польска
Катеґорія:Рікы Европы
Лайден

**Лайден**,  *Leiden*  — город в Нидерландах, провинция Южна Голландия, пристав в делтѣ Рина. Машинарство, полиграфия, вовняный, конфекчный промысел. Универзита од року 1575.
 
## История
Познатый од IX. стороча. В XVI.–XVII. сторочах найвекшый центер вовняного промысла. В добѣ Нидерландской буржоазной револуции в роках 1573—1574 вытримав облѣганя испанского войска.

## Туристичны атрации
Музеи старожитностей, етнографии и др. Бывша тюрма Гравенстен  (XIII.–XVII. стороча); поздньоготична церковь Синт-Питерскерк (XIV.–XVI. стороча); радниця (XVI. стороча); суконны ряды (XVII. стороча). Дом-музей Рембрандта.

## Вызнамны родаци
* Рембрандт (1606–1669), малярь XVII. стороча.

## Жерела и одказы
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 

## Референции


Leiden, zicht op de Apothekersdijk met RM515109 foto10 2017-06-11 13.56.jpg
Oude Vest canal, Leiden 6869.jpg
Leiden, het stadhuis RM519571 en de Koornbrug RM25673 foto5 2017-06-11 10.44.jpg
Gijselaarsbank 7027.jpg
Leiden Panorama 1.JPG


Катеґорія:Населены пункты Нидерландох
IX. стороча

## Вызнамны подѣи
Христианска Европа в том сторочу дознала напады Арабох, Викингох и Мадярох.

## Вызнамны подѣи
* 896 — Мадяре, ведены Арпадом, осадили ся на Великой мадярской низинѣ.

## Вынаходы и новоты

## Жерела и одказы

## Референции
Костелник

**Костелник**, або **церковник**, — служебник при костелѣ (церкви), котрого функциев е утримовати в порядку обрядовы облечѣня и судины, удержовати костел (церкву) в чистотѣ и прислужовати священикови при церковных обрядах. 

## Пожаданя ку посту
В минулости костелник (церковник) потребовав низшого ступѣня высвячѣня. В сучасности суть то лаици, выбраны спомеджи вѣрникох, котрых установлюе фарарь (парох) або патрон (куратор) костела.

## Функции костелника
* Костелник (церковник) меджи Божыма службами:
** утримуе чистоту в храмѣ,
** утримуе в порядку ритуалны шаты, судины и сакралны предметы.
* Костелник (церковник) в часѣ Божой службы:
** зберать доброволны дары, обносячи буксу або мѣщушок зоз малыма звончиками,
** запалюе и гасить церковны лампы и свѣчкы, 
** одмыкать и замыкать дверѣ,
** помагать священику при облѣканю и и вывлѣканю з ритуалных шат,
** звонить перед службов и в часѣ процесии.

## Жерела и одказы
* Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909.
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.

## Референции

Катеґорія:Люде подля профессии
Катеґорія:Литургия
Катеґорія:Церковны титулы
XIII. стороча

В том сторочу розмогла ся Монголска империя, експанзия на запад зоперла ся по смерти Чингизхана. Продовжовали ся крижарскы войны.

## Вызнамны подѣи
* 1241-1242 Монголы пустошать Велику мадярску низину.

## Вынаходы и новоты

## Жерела и одказы

## Референции
XIV. стороча

Завершаючый 1400 рок сього стороча — не є переступный подля грегорианского календаря.

## Вызнамны подѣи
* 1337 — зачала ся сторочна война меджи Французскым и Англицкым кральовствами.
## Вынаходы и новоты

## Жерела и одказы
* **Хронология**: //

## Референции
Тиха ночь

**Тиха ночь** (, *Тиха ночь, свята ночь*)&nbsp;— рождествена христианска гимна, створена в року 1818, една з найвеце познатых в цѣлом свѣтѣ колядок.

## Авторы
Текст написав Йозеф Мор, священик, в року 1816, а музику склав Франц Грубер, школскый учитель и органиста, в року 1818. Доднесь зроблены переклады в понад 300 языках и тота колядка розышла ся широко по свѣтѣ. 

## История взнику
Грубер и Мор спознали ся в року 1817, коли Мор быв перенесеный служити до церкви в Оберндорфу. Обое ся сприятелили як запалены любителѣ музикы. Перед Рождеством в року 1818 Йозеф Мор передав Груберови еден свой 6-строфовый верш и просив го скласти мелодию ку нему. Грубер склав мелодию про два голосы (бас и тенор) ай допровод гитары, а пак тоту въедно заспѣвали 24. децембра 1818 по рождественной службѣ в Оберндорфу. Тота колядка *Тиха ночь*, котру сам Грубер поважовав за «просту композицию», помалы стала ся взнеслов рождественов гимнов, зачавши од року 1820, коли славили 300-роча марианского одпуста в Арнсдорфу. Тогды на 5-денны ославы зышли ся 20 тысяч вѣрникох, а были меджи нима важны гостьове, котры чули композицию Грубера и понесли ю до широкого свѣта.

## См. тыж
* Франц Ксавер Грубер
* Йозеф Мор 

## Жерела и одказы
* Franz Gruber на сайтѣ , одчитане 2012-12-19
* A global hit is born / A song sang round the world
* STILLE NACHT, HEILIGE NACHT

## Референции

Катеґорія:Гимны
Катеґорія:Колядкы
Нанашко

**Нанашко** — особа, котрой социална функция брати участь в обрядѣ крещѣня, принести и прияти крещену дѣтину од крестной купели и надале прияти ся духовнов опѣков над новокрещеным. Религийна повинность нанашка обсягуе тыж и материалны повинности: в припадѣ, кедь крестна дѣтина осиротѣе, або его родичове не мають можность его утримовати, мусить ся о то постарати сам нанашко. З той причины не може быти нанашком особа некрещена, або несолвентна. Мае тыж належати до той самой конфесии, што и крестна дѣтина. Не може быти нанашком неповнолѣтна особа, монах або монашка. В окремых Церквах суть еще острѣйшы заказы. Меджи нанашком и крестнов дѣтинов а тыж ей родичами наставать духовне родинство (cognatio spiritualis), котре не може быти розорване. 

В дакотрых конфесиях мають быти оба духовны родичове: нанашко и нанашка; в иншых може быти лем еден з них. 

Синонимами нанашка и нанашкы суть: батечко и маточка, крестный отець и крестна мати. 

## Жерела
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935.
* Kereszt. 

## Референции

Катеґорія:Религийны обычаи и традиции
Йозеф Мор

**Йозеф Франц Мор** (; *11. децембер 1792, Залцбург&nbsp;— †4. децембер 1848, Ваграйн)&nbsp;— католицкый священик, поет, автор текста свѣтознамой колядкы Тиха ночь.

## Молоды рокы в Залцбургу
Пришов на свѣт в Залцбургу яко неманжелска дѣтина Анны Шойбер, плетарькы и гачковарькы родом з Галлайну. Отець му, Франц Мор, родом з Мариапфару быв вояком в Залцбургу, але здезертеровав, и слѣд по нем пропав. Подля тогдышных обычайох родити копыла быв не лем грѣх, але злочин. Такый хлопець подля обычая доставав имя отця, а тыж приберав имя од нанашка. Нанашко ся иншый не нашов, лем Йозеф Волмут, залцбургскый кат, котрый брав под свое поручництво копылох, жебы тым поправив свою злу славу. Дѣтвак од малости указовав наданость ку музицѣ и  интелигенцию. Стямив го мѣстный священик Йоганн Непомук Гирнле и дав го учити ся до Бенедиктинского лицея, а пак до духовной семинарии. Про тото вшитко потребовав шпециалну диспензу яко неманжелскый дѣтвак. В року 1815, маючи лем 23 рокы намѣсто потребных 25, зась за окремов диспензов быв рукоположеный в священство.

## Зроджѣня ''Тихой ночи''
Первым мѣстом службы Мора в року 1815 став ся Мариапфар, де быв *[[Костел]] Нашой Милой Панны* з XII. стороча, и де одбывали ся каждорочны марианскы одпусты при чудодѣйной иконѣ *Красна Мадона и поклон трьох мудерцьох*. Тота икона и одпустова атмосфера в року 1816 иншпировала молодого священика ку написаню рождественого верша о «милом хлопчикови з кучерявов головков». В року 1817 Мор з причины слабого здоровля зостав перенесеный до климатично благодатнѣйшого Оберндорфу, де ся спознав и сприятелив з тамошным органистом Францом Грубером и в року 1818 попросив го скласти музику ку свому вершу. Так ся родила гирешна колядка-кантата *[[Тиха ночь]]*, котру въедно первый раз представили вѣрникам на Рождество 24. децембра 1818. 

## Далшы рокы
Йозеф Мор уже в року 1819 быв з Оберндорфа перенесеный на нове мѣсто службы и дале перемѣнив много мѣст. Аж в року 1927 быв повышеный на провизорного викаря и служив 9 рокы на едном мѣстѣ (Гоф и Гинтерзее). В року 1837 быв повышеный на викаря и перенесеный до Ваграйну, де служив до конця живота. Ту его усилованями появила ся школа, де ся могли учити понад сто дѣти, и заложив фундацию на подпору школованя дѣтей з худобных родин. Заложив тыж притулок про худобных и Дом самотных старых людей. Умер на запал плюц, коли застудив ся при зимушных навщѣвах хворых. Едине материалне богатство, котре по нем зостало была его гитара.

## См. тыж
* Франц Грубер
* Тиха ночь

## Жерела и одказы
* Joseph Mohr (1792 – 1848) / Priest and author of “Silent Night”
* STILLE NACHT, HEILIGE NACHT (ФОТО)

## Референции

Катеґорія:Духовенство
Катеґорія:Німецкоязычны поеты
XII. стороча

**XII. стороча** в цѣлому вошло до истории такыма характерныма знаками:
* В Европѣ, де зачавши од X.- XI. стороча иде непрерывный процес роста городох, интензивно розвивають ся торговы звязи, споюючы побережа Середоземного моря з областями поблизь Сѣверного и Балтицкого морь; тот процес достане найвекшый розмах ку XIII. сторочу.
* Панованя династии Загве в Етиопии.
* Взникнѣня царств Ойо и Бенин (Нигерия).
* Упадок южноиндийской династии Чолох и приход ку владѣ династии Хойсалох.

## Вызнамны подѣи
* 1100 в Перу основана империя Инкох, первый легендарный пановник: Манко Капак

## Жерела и одказы
* Всемирная история в датах и событиях. Москва: ОАО Изд-во «Радуга», 2002  — Chronologie universelle/ Paris: Larousse, 1997 

## Референции
Калкант

**Калкант, калкантиста**, од  *calco* – *притискати, ставати ногов* — помочник органисты, особа, котра з помочов органовых мѣхох застачуе належне тискнѣня воздуха в трубах и резонаторах инштрумента.

Калкованя спочивало в том, же калкант натискаючи на педала ногами, або, рѣдше, з помочов ручных пак давав до руху мѣхы, котры через систему посередных камер подавали воздух до головного мѣха.

Тота професия заникла, коли появили ся електромоторы, способны пумповати воздух, и автоматика, што утримовала стабилне тискнѣня.

## Иншы вызнамы
В театралном арго *калкант* тыж означав прислужника при оркестрѣ.

## См. тыж
* Органиста
* Органы

## Жерела и одказы
* Ottův slovník naučný. Illustrovaná encyklopaedie obecných vědomostí. Díl 1–28. Vyd. J. Otto. V Praze, 1888–1909. 
* Révai nagy lexikona. 1-21. köt. Révai Testvérek Irodalmi Intézet Részvénytársaság, Budapest. 1911–1935. 
* Органовы мѣхы 

## Референции

Катеґорія:Заниклы професии
Катеґорія:Люде музикы
Аерофон

**Аерофон**, од  *αήρ воздух* + *φωνή звук* — такый музичный инштрумент, котрый выдавать звук в резултатѣ хвѣяня стовпця воздуху в тѣлѣ инштрумента. Екзистуе велике множество шпециализованых типох музичных инштрументох, основаных на том принципѣ.

## Жерела и одказы
* 
*  
* 
 
## Референции

Катеґорія:Аерофоны
Музикант

**Музикант** — особа, яка подавать, выконавать музику на музичных инштрументах або е музикално надана, в ширшом вызнамѣ всяка особа, што складать, провадить або представлять музику. 

Музикант, котрый грать инштрументалну музику (на музичных инштрументах) зве ся тыж **инштрументалиста**. Музикант, котрый выконавать музику лем властным голосом зве ся тыж **вокалиста**.

Музикант може быти шпециализованый на еден музичный штил, а дакотры музиканты выступують в розличных штилах, або в множеств штилох, зависимо од народностной културы и окружѣня. Примѣрами шпециализации музиканта можуть быти: интерпрет, диригент, спѣвак, композитор, аранжер, оркестратор.
 

## Референции

Катеґорія:Музиканты
Органы

**Орга́ны** (, &nbsp;— *инштрумент, нарядя*) — клавесовый музичный инштрумент класа аерофонох. Великы органы перевысшають своима розмѣрами и диапазоном вшиткы иншы музичны инштрументы.

Сучасны органы суть електромеханичным аерофоном. Жерелом звука суть ряды деревяных и металовых труб розличных розмѣров и конфигураций. Робочым мѣстом органисты е шпециална катедра, де суть клавесницѣ — ручны (мануалы), и ножны — педалницѣ. Посредством пак, гомбикох и т. п. органиста годен выбрати регистер, котрый застачить жаданый тембр звучаня.

## История
Аналогичны инштрументы екзистовали в старовѣкых Греции, Римѣ и Византии. Од VII. стороча суть поуживаны
в Католицкой Церкви, позднѣйше таксамо в свѣтской музицѣ. Органы нынѣшного вида появили ся од XVI. стороча. Електричный воздухоподаючый механизм появив ся од середины XIX. стороча, до того часу хосновали органовы мѣхы, котры обслуговав помочник органисты — калкант. 
 
Про органы складовали музику И. С. Бах, В. А. Моцарт, Л. Бетховен, Й. Гайдн, Й. Брамс и др.

## Жерела и одказы
* Прохоров А. М. (гл. ред.). Большой энциклопедический словарь. Москва: Советская энциклопедия, 1993. 1630 с. 
* Орган (муз. инструмент). // Большая Советская Энциклопедия.

## Референции

Катеґорія:Музичны інштрументы
Катеґорія:Аерофоны
Джорданвилл

**Джо́рданвилл**,   *Jordanville* — село без властной штатистичной евиденции, однесене ку городу Воррен, округа Геркемер, штата Ню Йорк. 

## Полога
Джорданвилл лежить в сѣверовосточной части територии, належной городу Воррен, на скрижованю дорог 18 и 155.

## История
Осадници на том мѣстѣ  оселили ся перед роком 1791. Назва села повела ся од того, же осадници выуживали мѣстный поток на крещѣня и называли го «рѣка Йордан».

## Монастырь Святой Тройцѣ
О 1,6 км на сѣвер од села лежить монастырь, котрый е духовным центром Русской православной церкви в заграничу. При монастырю фунгують Свято-Троицка духовна семинария, выдавательство, иконописна майстерня, библиотека и теметов. В рокы екзистенции Совѣтского Союза джорданвиллске выдавательство было найвекшым публикатором духовной и церковной литературы в русском языку.

## Вызнамны особы
* Митрополит Лавр (Шкурла), Первоиерарх Русской православной церкви в заграничу, ту учив на духовной семинарии и служив в монастырю; умер и погребеный в монастырю; его пост заняв Митрополит Иларион (Капраль).
* Виллиам К. МакДоналд, первый губернатор штата Ню Мексико, родив ся в Джорданвиллу.

## Жерела и одказы
* Brubaker, John H. (2002). Down the Susquehanna to the Chesapeake. University Park, PA: Pennsylvania State University Press. p. 3.
* Jordanville.org
* Rootsweb.ancestry.com

## Референции

Катеґорія:Населены пункты США
Лавр (Шкурла)

**Митрополит Лавр** (родженый яко **Василь Шкурла**, , ; *1. януар 1928, Ладомирова, Словакия&nbsp;— †16. марец 2008, Джорданвилл, США) быв Первоиерарх Русской православной церкви в заграничу, митрополит Восточной Америкы и Ню Йорка.

## Родина
Василь Шкурла родив ся в моцно религийной родинѣ Михайла и Олены Шкурлох и уже од 5-рочного вѣку прилучив ся до религийного живота. Члены родины Шкурлох и доднесь жиють в краю и суть горды на свого суродника.

## Духовна карьера
В осени року 1944 православный Ладомировскый монастырь в Пряшовском краю быв майже зовсѣм збуреный при военных операциях. 14 монахы утѣкли и вступили до монастыря Святой Тройцѣ в Джорданвилл, штат Ню Йорк. Там они збудовали копию ладомировской церкви, основали печатню и од року 1947 продовжили выдавати новинку *Православная Русь*. 

З монахами утѣк и 16-рочный Василь Шкурла, котрый з дозволу родичох в року 1939 став ся новицием монастыря. Поступно ся выпрацовав на ректора Духовной академии в Джорданвилл, в року 1981 став ся архиепископом, а в року 2001 Первоиерархом Русской православной церкви в заграничу.

В 1980-х роках  монастырь Святой Тройцѣ в Джорданвилл став ся Мекков духовности про новый приток православных емигрантох до США, едным из свѣдчѣнь того е факт, же вызнамный челиста Мстислав Ростропович оселив ся в Джорданвилл, недалеко од монастыря. 

## Примирѣня Церков
Русска православна церква в заграничу (РПЦЗ) мать около 400 парохий и 500 тысяч вѣрникох в 40 державах, котры суть потомками емигрантох, переважно з России, и была в конфронтации з Руссков православнов церквов (РПЦ, Московскый патриархат), котру одсуджовало за «колаборацию з болшевиками». РПЦЗ вшак высловльовала думку, же могла бы ся «вернути до отечества», коли упаде режим болшевикох. Од року 1990, по падѣ комунистичной системы, з инициативы РПЦ вели ся розговоры о злучѣню. Але реално то стало ся можным лем з приходом владыкы Лавра на чело РПЦЗ. 17. мая 2007 в Москвѣ подписаный акт *О каноничной комуникации* [ О каноническом общении,  *The Act of Canonical Communion*] Загранична РПЦЗ зоставать цѣлком автономна, але в молебнах будуть споминати имя московского патриарха, а тыж будуть мусѣти достати затверджѣня з Москвы про свого нововыбраного Первоиерарха, а тыж ся радити в вопросах выбора голов членскых церков РПЦЗ.

## Жерела и одказы
* **Магочій П.Р.: Ладомирівський монастир.** //Магочій П.Р., Поп І. (уклад.) Енциклопедія історії та культури карпатських русинів. Вид-во В.Падяка. Ужгород, 2010. — 856 c.+ХХХІІ с.  Сс. 391-392.
* **Pravda, 18.03.2008**: Ruské pravoslávie zjednotil Slovák. <small>''Доступне онлайн''</small>
* '''Metropolitan Laurus, Carpato-Russian religious leader.''' // Encyclopaedia Britannica.
* '''M. Woerl: His Eminence Metropolitan Laurus (Vassily Skurla)'''
* **Руслан Кадрматов: Две в одной** / Русская православная церковь объединилась с "зарубежниками". // LENTA.RU, 17 мая 2007 <small>''Доступне онлайн''</small>
*The Russian Orthodox Church Outside of Russia: '''The Act of Canonical Communion is signed.'''

## Референции

Катеґорія:Русиньскы єпіскопы
Катеґорія:Православны епископы